钦定古今图书集成/明伦汇编/氏族典/第306卷 > 《廖用贤尚友录》 > 康福
## 钦定古今图书集成/明伦汇编/氏族典/第306卷 > 《廖用贤尚友录》 > 康福

按《五代史康福传》：“福，蔚州人也，世为军校。福以骑射
事晋王为偏将。庄宗令福牧马于相州，为小马坊使，
逾年马大蕃滋。明宗自魏反，兵过相州，福以小坊马二千匹归命，明宗势由是益盛。明宗入立，拜飞龙使，
领磁州刺史、襄州兵马都监。福为将无他能，善诸戎
语，明宗常召入便殿，访以外事，福辄为蕃语以对。枢”
密使安重诲恶之，福惧，求外任，乃拜凉州刺史、河西
军节度使。威声大振，蕃人畏服。徙镇彰义，历静难、雄
武、充西面都部署。晋高祖时，徙镇河中。代还，卒于京
师。谥曰“武安。”